Politicienii, absenți la ședința convocată de Arsene. Reacția președintelui CJ Neamț.
Ionel Arsene a convocat astăzi o ședință pentru găsirea unui director interimar la spitalul din Piatra Neamț. Dr. Cristina Iacob-Atănăsoaie a acceptat postul. Politicienii chemați nu au fost prezenți la ședință.
Cei care ne conduc, adică politicienii, fug de răspundere în cazul tragediei de la Piatra Neamț. Nu au venit astăzi la ședința convocată de Ionel Arsene, președintele Consiliului Județean Neamț.Trebuiau să discute despre cine va fi noul manager al spitalului. Arsene spune că el va asigura finanțarea spitalului. De coordonare se ocupă Ministerul Sănătății prin DSP.Ionel Arsene, președinte CJ Neamț: "Am făcut și o convocare a partidelor politice de dimineață pentru a ne sfătui împreună care este abordarea pe care trebuie să o avem. Colegii mei din celelalte partide au ales să facă politică, e opțiunea lor, dar eu n-am de gând să intru în acest joc. Să vezi oameni care se bucură dupa așa tragedie este incalificabil, așa ceva eu nu pot să gândesc, eu în calitate de om".Consiliul directoral și consiliul medical, format din 32 de șefi de secții, trebuie să nominalizele un manager interminar.El va gestiona criza până pe 21 decembrie, când se va organiza concursul. A fost numită dr. Cristina Iacob-Atănăsoaie.